
Ministru kabineta sēdes protokollēmums

Informatīvais ziņojums "Par tilta pār Salacu Salacgrīvā pārbūvi "

· 1. Pieņemt zināšanai iesniegto informatīvo ziņojumu.
· 2. Pieņemt zināšanai, ka Satiksmes ministrija (VSIA “Latvijas Valsts ceļi”) slēgs līgumu ar Limbažu novada pašvaldību par būvprojekta “Tilts pār Salacu A1 (E67) Rīga-Ainaži 91,10 km” iepirkuma dokumentācijas sagatavošanu un būvdarbu iepirkuma procedūru.
· 3. Satiksmes ministrijai aicināt Limbažu novada pašvaldību izvērtēt iespēju būvprojekta “Tilts pār Salacu A1 (E67) Rīga-Ainaži 91,10 km” ietvaros paredzētā pagaidu tilta izbūvei izmantot valsts īpašumā esošos saliekamos tiltus.
· 4. Militārās mobilitātes projektu konkursa pieteikuma apstiprināšanas gadījumā Satiksmes ministrijai (VSIA “Latvijas Valsts ceļi”) ierosināt EISI piešķīruma līguma  grozījumus, lai nodrošinātu VSIA “Latvijas Valsts ceļi” kā līguma partnera iesaisti projekta izpildē.
· 5. Ja EISI finansējums projektam nebūs pieejams, tad ņemot vērā tilta nozīmi civilās un militārās mobilitātes nodrošināšanā un nepieciešamību savlaicīgi īstenot projektu, Satiksmes ministrijai sagatavot Ministru kabineta rīkojuma projektu par tilta un A1 maršrutā tiltam piegulošās ielas pārņemšanu valsts īpašumā un alternatīvus priekšlikumus par finansējuma nodrošināšanu projekta īstenošanai indikatīvi 18 milj. euro, paredzot Eiropas Savienības fondu vai citu ārvalstu finanšu palīdzības instrumentu finansējuma piesaisti vai finansējuma nodrošināšanu Satiksmes ministrijas pieejamo valsts budžeta līdzekļu ietvaros, izvērtējot piešķirtā finansējuma faktisko izpildi.

